alexandrainst/scandi-wiki huggingface dataset:
I'm Still in Love with You av Roy Orbison

I'm Still in Love With You er eit studioalbum av Roy Orbison frå 1976. 

Etter ein lengre periode på MGM Records, flytta Orbison til Mercury Records og slo seg saman med produsenten Jerry Kennedy. Konseptet deira var å skape eit Roy Orbison-album med den klassiske tidlege 60-talsstilen til Orbison. Kennedy henta inn låtskrivarane Larry Gatlin («Circle») og Bud Reneau («All I Need Is Time») til å skrive melodramatiske balladar i liknande stil som Orbison ein gong hadde hatt store htitar med. Orbison sjølv slo seg saman med langvarige låtskrivarpartnaren Joe Melson og skreiv balladen «It's Lonely». I tillegg spelte Orbison inn gamle hittar av Johnny Ace («Pledging My Love») og Buck Owens («Crying Time»), og ein av dei eldre songane sine («Heartache»). Albumet vart likevel ikkje særleg populært og selde dårleg.

Innhald

2002-utgåva
I 2002 vart albumet gjeve ut på CD i Storbritannia av Spectrum Music med ei anna rekkefølgje på songane.

Kjelder
Denne artikkelen bygger på «I'm Still in Love with You (Roy Orbison album)» frå ,  den 4. mars 2015. 
 oppgav desse kjeldene:

Roy Orbison-album
Musikkalbum frå 1976
Mercury Records-album
Britt Kjellesvik Rage

Britt Kjellesvik Rage () er ein norsk dokkemakar og tekstilkunstnar, mest kjend for sine dokker i autentiske folkedrakter frå Vestlandet eller mellomalder. Dokkene har fått brei omtale i ei rekkje aviser og tidsskrift, mellom anna i Norsk Husflid og i Danmark, Holland, Tyskland og USA. Ei dokke i tradisjonell Tysnesdrakt vart overrakt kongen og dronninga i gåve frå Tysnes kommune under kongebesøket i Hordaland 2009. 

I år 2000 starta ho Dokkegalleriet i heimen sin på Tysnes i Sunnhordland, med verkstad og galleri. Her har det forutan produksjon av dokker, teaterdokker, leiker og historiske drakter også vore halde fleire utstillingar med forskjellige kunstnarar.

I 1986 publiserte Britt Kjellesvik Rage boka Folkedrakter i Sunnhordland - frå Tysnes på 1800-talet. Ho har bygd opp ein database over gamle draktplagg frå Tysnes, der over 500 plagg er registrert.

Britt Kjellesvik Rage er utdanna som ergoterapeut og har studert draktskikk og draktkultur ved Universitetet i Bergen og NTNU.

Kjelder 
 Norsk Husflid nr 4 2000

Bakgrunnsstoff 
Nettstad for Dokkegalleriet

Norske tekstilkunstnarar
Folk frå Tysnes
Norske sakprosaforfattarar
Laukplante

Laukplantar er fleirårige plantar som lagrar næring i laukar under eller nær jordoverflata. I botanikken skil ein mellom om plantar dannar eigentlege laukar, jordstenglar eller rotknollar, medan plantar frå alle tre typane kan reknast som laukar innan hagebruk. 

Laukplantar vekslar mellom periodar der lauken veks og periodar der reproduksjonsdelen (blad og blomar) veks. Visse miljøfaktorar trengst for å gå frå den eine fasen til den andre, til dømes overgangen frå ein kald vinter til vår. Etter at blomstringa er over går laukplanten over til ein bladperiode på rundt seks veker der han tek opp næring frå jorda og energi frå sola før han set blomar for neste år. Etter at denne perioden er over kan laukane gravast opp og lagrast til hausten i ein hagebruksamanheng.

Typar
Nesten alle laukplantar som dannar eigentlege laukar er einfrøblada plantar. Dei omfattar mellom anna:
Amaryllis, Hippeastrum, hyasintslekta, Narcissus og fleire andre medlemmer av amaryllisfamilien (Amaryllidaceae), som laukslekta og underfamilien Allioideae.
Lilje, tulipan og fleire andre medlemmer av liljefamilien (Liliaceae).
To grupper iris i sverdliljefamilien Iridaceae: Underslektene Xiphium og hermodactyloides.
Gaukesyreslekta Oxalis i gaukesyrefamilien (Oxalidaceae) er den einaste gruppa tofrøbladingar som lager eigentlege laukar.

Plantar som lagrar næringa i jordstenglar er fleire irisar, liljekonvall (Convallaria majalis) og Canna. Plantar som bruker rotknollar er mellom anna georginer, alpefiolar og Ranunculus asiaticus.

Kjelder

Denne artikkelen bygger på «Bulb» frå , og «Ornamental bulbous plant» frå  den 4. mars 2015.  
 

Plantemorfologi
Hageplantar
Jelena Golovina

Jelena Viktorovna Golovina () er ein tidlegare skiskyttar frå Komarovo i Sverdlovsk oblast som representerte Sovjetunionen fram til 1991. Ho vart verdsmeister på 7,5 km i 1987 og var med å vinne seks VM-gull i stafett; 1985, 1987, 1988, 1989, 1990 og 1991, og dessutan eit VM-gull for lag i 1989. I 1989 vann ho verdscupen i skiskyting for kvinner.

Aktiv
Golovina deltok i VM i skiskyting 1985 og vart nummer fire på 5 km og 5 på 10 km, før ho saman med Venera Tsjernysjova og Kaija Parve sikra Sovjetunionen gullmedaljen i 3 x 5 km stafett. Plasseringane på 5 og 10 km under VM 1986 i Falun var dei motsette av året før, fem på 5 km og fire på 10 km. Ho fekk ikkje plass på stafettlaget. Under skiskytings-VM i Lahti 1987 vann Golovina 5 km etter prikkfri skyting, og gjekk så fyrste etappen for Sovjetunionen på stafetten, der venninene frå 1985-laget, Tsjernysova og Parve, sikra eitt nytt gull for dei tre. Dei same tre utøvarane vann VM-stafetten også i 1988.

Golovina heldt fram med å vinne stafettgull i 1989, 1990 og 1991, men med nye lagvenninner. Rett nok var Svetlana Davidova med på alle tre triumfane, men fyrsteetappen vart desse åra gått av høvesvis Natalja Prikatsjikova, Jelena Bazevitsj og Jelena Belova. Individuelt vann han sølvmedaljen på 15 km i VM 1990, og bronsemedaljen på 7,5 km i verdsmeisterskapen året etter.

Kjelder
Sportsboken, aktuelle årgangar

Sovjetiske skiskyttarar
Stengel

Stengel er ein urteaktig plantedel som ber blada mot ei lyskjelde og fører vatn og næringsstoff rundt i planten. Som regel er stengelen over jorda, men han kan også vera omdanna til eit underjordisk lagringsorgan som ein jordstengel, knoll eller lauk.

Stengelen er avstiva av plantefibrar og inneheld infrastrukturen i  plantens i form af vassførande vedvev og røyrsystem.

Kimstengelen er den første stengel ei spire utviklar. Denne blir danna like etter at kimrota er utvikla, og ber kimblada. Etterkvart utviklar han seg til ein sterkare stengel for den nye planten.

Kjelder
Berner jr., Endre. «Stengel» (8. mars 2012), Store norske leksikon. 
Denne artikkelen bygger på «Stængel» frå ,  den 4. mars 2015.  
 
Plantemorfologi
Svetlana Paramygina

Svetlana Vjatsjeslavovna Paramygina () er ein tidlegare skiskyttar frå Sverdlovsk i dåverande Sovjetunionen, og som tevla for Sovjetunionen til 1992, frå då representerte ho Kviterussland. Ho vann gullmedaljar for Sovjetunionen i lagtevlingane under VM 1990 og 1991. I 1994 vann ho verdscupen i skiskyting.

Aktiv
Paramygina deltok i VM i skiskyting 1990 i Minsk, der ho var med på å vinne lagtevlinga. Året etter kopierte ho VM-triumfen i lag i finske Lahti. Ho vann si fyrste individuelle medalje då ho gjekk inn til bronse 15 km i VM 1993 i bulgarske Borovets. 

Under dei olympiske vinterleikane 1994 på Lillehammer vart Paramygina nummer fire på 15 km og kapra så sølvmedaljen på 7,5 km, vel sekundet bakom vinnaren Myriam Bédard frå Canada, og berre eit tidels sekund føre bronsevinnaren. Gjennom OL-sesongen 1994 viste Paramygina seg som den jamnaste utøvaren av kvinnene og vann såleis verdscupen i skiskyting.

Etter ein fjerdeplass i 1995 og ein femteplass året etter på 15 km i VM-løypene, klarte Paramygina ikkje å nå heilt opp i verdstoppen den neste sesongane. Ho la skiskytarutsyret på hylla i 2001.

Kjelder
Sportsboken, aktuelle årgangar

Sovjetiske skiskyttarar
Belarusiske skiskyttarar
Deltakarar under vinter-OL 1992
Deltakarar under vinter-OL 1994
Deltakarar under vinter-OL 1998
Ekaterina Dafovska

Ekaterina Dafovska () er ein bulgarsk tidlegare skiskyttar frå landsbyen Tsjepelare i Smoljan oblast. Ho vart olympisk meister på 15 km under Vinter-OL 1998 i Nagano. I same øvinga vann to bronsemedaljar i høvesvis VM 1995 i Antholz og VM 1997 i Osrblie.

Aktiv
Dafovska var ein særleg treffsikker skiskyttar, noko ho viste då ho slo gjennom under VM i skiskyting 1995 i italienske Antholz. Med 20 treff på 15 km overraska 19-årige Dafovska med å take bronsemedaljen i øvinga. To år seinare sikra ho seg ein ny bronsemedalje i spesialøvinga 15 km då verdsmeisterskapen vart avvikla i Osrblie i Slovakia.

Høgdepunktet for Dafovska kom under vinterleikane 1998 i Nagano. Med eitt bomskot lukkast ho å vinne OL-gullet på 15 km, ettersom dei sterkaste utfordrarane også fekk eitt tillegsminutt. Seinare vart ho nummer fem på 15 km både under Vinter-OL 2002 i Salt Lake City og i VM i skiskyting 2005 i Hochfilzen.

Dafovska la opp som skiskyttar i 2006. Gjennom sine mange år i verdstoppen i skiskyting vann ho fem renn i verdscupen; to på 15 km, to jaktstartar og ein 7,5 km.

I 2010 vart Dafovska vald til president i det bulgarske skiskyttarforbundet.

Merknadar

Kjelder
Sportsboken, aktuelle årgangar

Denne artikkelen bygger på «Ekaterina Dafowska» frå ,  den 4. mars 2015.

Bakgrunnsstoff 
 

Bulgarske skiskyttarar
Olympiske meistrar for Bulgaria
Bulgarske deltakarar under vinter-OL 1994
Skiskyttarar under vinter-OL 1994
Medaljevinnarar under vinter-OL 1998
Bulgarske deltakarar under vinter-OL 1998
Skiskyttarar under vinter-OL 1998
Bulgarske deltakarar under vinter-OL 2002
Skiskyttarar under vinter-OL 2002
Bulgarske deltakarar under vinter-OL 2006
Skiskyttarar under vinter-OL 2006
Deltakarar under VM i skiskyting 1995
Deltakarar under VM i skiskyting 1997
Deltakarar under VM i skiskyting 1998
Deltakarar under VM i skiskyting 1999
Deltakarar under VM i skiskyting 2001
Deltakarar under VM i skiskyting 2002
Deltakarar under VM i skiskyting 2003
Deltakarar under VM i skiskyting 2004
Deltakarar under VM i skiskyting 2005
Regeneration av Roy Orbison

Regeneration er eit studioalbum av Roy Orbison frå 1977. Orbison gav ut dette albumet på Monument Records, selskapet der han hadde sine største hittar 15 år tidlegare. Det vart derimot det einaste albumet han gav ut for selskapet.

Innhald

Medverkande

 Tommy Cogbill: Bass
 Gene Chrisman: trommer
 Jerry Carrigan: trommer
 Grady Martin: gitar
 John Christopher: gitar
 Reggie Young: gitar
 Steve Gibson: gitar
 Bobby Emmons: klaverinstrument
 Bobby Wood: klaverinstrument
 Shane Keister: klaverinstrument
 Farrell Morris: perkusjon
 Horn: Charlie Lloyd Rose, Harrison Calloway, Harvey Thompson
 Strykarar: Brenton Banks, Byron T. Bach, Carl Gorodetzky, Donald Christian Teal jr., Gary Vanosdale, George Binkley III, Lennie Haight, Martha McCrory, Martin Katahn, Marvin D. Chantry, Pamela Sikfin, Roy Christensen, Sheldon Kurland, Stephanie Woolf, Steven Maxwell Smith, Virginia Christensen
 Korvokal: Bergen White, James Cason, Cherry Sisters, The, Dennis Linde, Diane Tidwell, Ginger Holladay, Janie Fricke, Laverna Moore, Lisa Silver, Sheri Kramer, Tom Brannon; Muscle Shoals Horns

 Fred Foster: produsent
 Brent Maher: Lydteknikar

Kjelder
Denne artikkelen bygger på «Regeneration (Roy Orbison album)» frå ,  den 5. mars 2015. 
 oppgav desse kjeldene:

Roy Orbison-album
Musikkalbum frå 1977
Album produserte av Fred Foster
Monument Records-album
Milano-domen

Milano-domen eller italiensk Duomo di Milano, eigentleg Duomo di Santa Maria Nascente, er eit av dei mest vidkjende byggverk i Italia. Domkyrkja er katedral for Milano erkebispedømme. Nest etter Peterskyrkja i Vatikanet og katedralen i Sevilla er Milano-domen den tredje største kyrkja i verda kva gjeld flatemål. Domen består av fem skip og er 157 meter lang og 109 meter brei. Dei høge, fargerike glasmåleria i koret er mellom dei største i verda.

Fundamentet for kyrkja vart lagt i 1386. Bygninga i lys marmor og med nær 4000 figurar vart innvigd i 1572 av kardinalen Carlo Borromeo til minne om fødselsdagen til Maria møy. Fyrst i 1965 stod kyrkja heilt ferdigbygd.

Kjelder
Denne artikkelen bygger på «Mailänder Dom» frå ,  den 5. mars 2015.  
 

Kyrkjer
Byggverk i Italia
Laminar Flow

Laminar Flow er eit studioalbum av Roy Orbison spelt inn i Wishbone Recording Studio i Muscle Shoals i Alabama og gjeve ut i 1979 på Asylum Records. Det var det siste albumet med nye songar Orbison gav ut medan han levde. Det enste studioalbumet hans, In Dreams, bestod av nyinnspelingar av dei gamle hittane hans, medan Mystery Girl og King Of Hearts, dei siste albuma hans med nye songar, vart gjevne ut posthumt. 

Etter at han var ferdig med kontrakten med MGM Records i 1973, gjekk Roy Orbison først til Mercury Records, så til det gamle selskapet sitt, Monument Records, før han no var på Elektra/Asylum i eit forsøk på eit nytt comeback. Produsentane var Clayton Ivey og Terry Woodford og albumet vart spelt inn i ein, for den tida, moderne stil med disco, funk og softrockballadar meint for vaksenradio.

Innhald

Kjelder
Denne artikkelen bygger på «Laminar Flow» frå ,  den 5. mars 2015. 
 oppgav desse kjeldene:

Musikkalbum frå 1979
Roy Orbison-album
Asylum Records-album
Kontiolax

Kontiolax (finsk Kontiolahti) er ein kommune i landskapet Norra Karelen i det austlege Finland. I kring 14 500 menneske er busette i kommunen, som dekker eit landområde på 1 030 km², inkludert 230 km² vatn. Kontiolax ligg ved breidda av innsjøen Höytiäinen, rundt 20 km frå Joensuu. 

Morsmålet er udelt finsk.

Kontolax er vide kjend som arrangør av skirenn i nordiske greiner og skiskyting, særleg det siste. Allereie i 1990 vart mennene sin VM-stafett i skiskyting gjennomført i Kontiolax, då han ikkje kunne avviklast i den ordinære VM-byen, Minsk i dåverande Sovjetunionen. Verdsmeisterskapen i skiskyting 1999 vart delvis avvikla her, men sterk kulde førte til at nokre av øvingane vart flytta. Også i 2015 gjekk VM i skiskyting i Kontiolax.

Kjelder

Denne artikkelen bygger på «Kontiolahti» frå ,  den 5. mars 2015.  

Kommunar i Finland
Class of '55

Class of '55 er eit studioalbum frå 1986 av Johnny Cash, Jerry Lee Lewis, Roy Orbison og Carl Perkins.

Albumet var til dels ei hyllest til Elvis Presley, men var i hovudsak til minne om dei mange unge håpefulle, som dei fire artistane på albumet var ein del av, som kom til Sun Records i 1955 for å lage rock and roll, som nettopp hadde starta då. Det vart spelt inn i Sam Phillips sitt Sun Studio og vart gjort ferdig i American Sound Studios. Innspelinga av albumet vart dokumentert av Dick Clark Productions, som filma frå start til slutt.

Den siste songen i innspelinga, «Big Train (frå Memphis)», var skriven av John Fogerty og har med John Fogerty, The Judds, Dave Edmunds, Ricky Nelson, Sam Phillips og June Carter Cash på vokal.

«Interviews from the Class of '55 Recording Sessions» vann Grammy-prisen i 1987 for beste talte album. For Ricky Nelson vart dette den siste innspelinga hans før han døydde.

Cash, Lewis og Perkins hadde tidlegare spelt saman i 1956 i det som vert kalla Million Dollar Quartet og i 1982 med The Survivors Live.

Eit fjernsynsprogram med bilete frå innspelinga vart sendt i 1989.

Innhald  
Side ein
 Carl Perkins – «Birth of Rock and Roll» (Carl Perkins/Greg Perkins) – 4:21
 Jerry Lee Lewis – «Sixteen Candles» (Luther Dixon/Allyson Khent) – 3:48
 Carl Perkins – «Class of '55» (Chips Moman/Bobby Emmons) – 2:56
 Perkins, Lewis, Orbison & Cash – «Waymore's Blues» (Waylon Jennings/Curtis Buck) – 2:25
 Johnny Cash – «We Remember the King» (Paul Kennerly) – 2:58

Side to
 Roy Orbison – «Coming Home» (Orbison/Will Jennings/J.D. Souther) – 3:59
 Perkins, Lewis, Orbison & Cash – «Rock and Roll (Fais-Do-Do)» (Michael Smotherman) – 3:17
 Jerry Lee Lewis – «Keep My Motor Running» (Randy Bachman) – 2:52
 Johnny Cash – «I Will Rock and Roll with You» (Cash) – 2:01
 Perkins, Lewis, Orbison & Cash – «Big Train (from Memphis)» (John Fogerty) – 7:56

Medverkande 
 Johnny Cash — vokal, gitar
 Carl Perkins — vokal, gitar
 Jerry Lee Lewis — vokal, piano
 Roy Orbison — vokal
 Jack Clement, Marty Stuart — korvokal, gitar
 Reggie Young, Bob Wootton, Kenneth Lovelace, J.R. Cobb — gitar
 Memphis Strings — strings
 Ace Cannon, Wayne Jackson, Jack Hale Jr., Bob Lewin — horns
 Bobby Emmons — klaverinstrument, Synclavier
 Mike Leech, Bob Moore — bass
 Gene Chrisman, WS Holland, Buddy Harmon — trommer
 Toni Wine, Paul Davis, Dan Penn, June Carter Cash, Rebecca Evans, Chips Moman, Reba Russell, Sam Philips, John Fogerty, Dave Edmunds, The Judds, Rick Nelson — korvokal

Lister

Kjelder

Denne artikkelen bygger på «Class of '55» frå ,  den 5. mars 2015. 
 oppgav desse kjeldene:

Roy Orbison-album
Johnny Cash-album
Carl Perkins-album
Jerry Lee Lewis-album
Rockabilly-album
Musikkalbum frå 1986
Album produserte av Chips Moman
Samarbeidsalbum
Musikkalbum spelte inn i Sun Studio
PolyGram-album
Birth of Rock and Roll

«Birth of Rock and Roll» er ein song frå 1986 skriven av Carl Perkins og Greg Perkins. Songen var med på albumet Class of '55 som inneheld framføringar av Johnny Cash, Roy Orbison og Jerry Lee Lewis. «Birth of Rock and Roll» vart gjeven ut som singel og var produsert av Chips Moman. Singelen nådde 31. plassen på countrylista i USA og 44. plassen på countrylista i Canada. B-sida var «Rock and Roll (Fais-Do-Do)» med Jerry Lee Lewis og Roy Orbison. Temaet i songen «Birth of Rock and Roll» er korleis «Memphis var opphavet til rock and roll» i 1950-åra ved Sun Records. Det vart laga ein video av songen med Carl Perkins, Jerry Lee Lewis og Ronnie Wood frå The Rolling Stones som køyrer til det historiske studioet i Memphis i Tennessee i ein kvit Cadillac.

Lister

Kjelder

Denne artikkelen bygger på «Birth of Rock and Roll» frå ,  den 5. mars 2015. 
 oppgav desse kjeldene:
 Guterman, Jimmy. (1998.) «Carl Perkins.» In The Encyclopedia of Country Music. Paul Kingsbury, Ed. New York: Oxford University Press. pp. 412–413.

.

Carl Perkins-songar
Songar frå 1986
Songar skrivne av Carl Perkins
Songar produserte av Chips Moman
Smash Records-singlar
In Dreams: The Greatest Hits

In Dreams: The Greatest Hits er ei dobbelplate med songar av Roy Orbison, gjeve ut i 1987 på Virgin Records. Det vart produsert av Orbison og Mike Utley, utanom songen «In Dreams», som var produsert av Orbison med T Bone Burnett og filmregissøren David Lynch. Alle songane var nye innspelingar av Orbison frå 1985, utanom «In Dreams», som vart spelt inn i april 1987.

Ein song, «Uptown», vart spelt inn av Robert Gordon som ei rein hyllest til Orbison. «Leah» på albumet er spelt inn av Bertie Higgins. Originalversjonane frå 1960-åra av desse songane var hitsongar for Orbison, då dei vart spelt inn på Monument Records frå 1960-64, med to unntak. Det første unntaket er «Ooby Dooby», som var ein hit for Orbison på Sun Records i 1956. «Claudette», det andre unntaket, var ein song Orbison skreiv for The Everly Brothers i 1958. Orbison sjølv spelte ikkje «Claudette» før i 1965 for MGM Records, ironisk nok eit par månader etter han hadde skild seg frå kona Claudette, som var inspirasjon for songen. 

Albumet inneheld fire songar som av Rolling Stone sette på lista si over dei 500 beste songane gjennom tidene.

Innhald

Kjelder
Denne artikkelen bygger på «In Dreams: The Greatest Hits» frå ,  den 5. mars 2015. 
 oppgav desse kjeldene: 
http://www.discographyguide.com/royorbison/royorbison-discography1020.html 
 

Samlealbum frå 1987
Album produserte av Michael Utley
Album produserte av T-Bone Burnett
Roy Orbison-album
Virgin Records-album
Album produserte av Roy Orbison
Album produserte av David Lynch
Ruhpolding

Ruhpolding er ein kommune i landkrinsen Traunstein i den tyske delstaten Bayern. Landsbyen Ruhpolding, som ligg ei 75 km søraust for München, har i kring 6 700 ibuarar.

Turisme er hovundnæring i den 147,8 kvkm store kommunen. Staden har arbeidde mange alpine løyper og langrennsløyper. Verdscupen i skiskyting har årleg sidan 1980 arrangert tevlingar i Ruhpolding, og verdsmeisterskapane i skiskyting for 1979, 1985, 1996 og 2012 vart avvikla her. Også kombinert i nordiske greiner har ofte arrangerte tevlingar i Ruhpolding. Sommarstida er fjellvandring og terrengsykling dei vanlegaste aktivtetane på dei omfattande sti-systema i området.

Frå byen går det svevebane til fjelltoppane Rauschberg og Unternberg.

Kjelder
Denne artikkelen bygger på «Ruhpolding» frå ,  den 5. mars 2015.  
 

Kommunar i Bayern
Skiskyting
Guy Sebastian

Guy Theodore Sebastian () er ein malaysisk-australsk songar, låtskrivar og produsent. Han var den fyrste vinnaren av Australian Idol i 2003, og enda på sjuandeplass i den fyrste og førebels einaste utgåva av World Idol i 2004. Frå 2010 til 2012 var Sebastian dommar i The X Factor på Seven Network. Sebastian har gjeve ut åtte topp 10-album og to nummer éin-album.

Eurovision
På ein pressekonferanse 4. mars 2015, 5. mars austaustralsk tid, vart det kjend at Sebastian skulle representere Australia under landet sitt debut i konkurransen ved Eurovision Song Contest 2015 i Wien i Austerrike.

Kjelder
Denne artikkelen bygger på «Guy Sebastian» frå ,  den 5. mars 2015.

Fotnotar

Malaysiske songarar
Australske songarar
Malaysiske låtskrivarar
Australske låtskrivarar
World Idol-deltakarar
Australske Idol-deltakarar
Eurovision Song Contest 2015-deltakarar
Australske Eurovision Song Contest-deltakarar
Australske X Factor-dommarar
Eurovision Song Contest 2015-låtskrivarar
Australske Eurovision Song Contest-låtskrivarar
You Got It

«You Got It» er ein song av Roy Orbison frå albumet Mystery Girl (1989). Songen nådde niandeplassen på Billboard Hot 100 og toppen av adult contemporary-lista, og gav Orbison den første topp 10-plasseringa si i USA på 25 år. Songen nådde tredjeplassen på UK Singles Chart våren 1989. Dette var nokre månader etter Orbison døydde av hjarteinfarkt den 6. desember 1988, 52 år gammal. «You Got It» vart den siste hitsingelen til Orbison i USA, medan singelen «I Drove All Night» nådde topp 5 i Storbritannia i 1992. I tillegg var det den einaste solosingelen hans som nådde Hot Country Songs-lista i USA med ein sjuandeplass. Sjølv om singelen er Orbison solo, vart han skriven i lag med bandkollegaene hans i Traveling Wilburys, Tom Petty og Jeff Lynne, som òg speler på albumet.

Den einaste gongen Orbison framførte songen på konsert var ved Diamond Awards Festival i Antwerpen i Belgia, berre få dagar før han døydde. Bilete frå konserten vart med i musikkvideoen til songen.

Refrenget i songen «Anything you want, you got it, anything you need, you got it, anything at all, you got it» vert nytta i Die Antwoord-songen «Ugly Boy».

Lister

Vekeslister

Årslister

Medverkande
Roy Orbison – vokal, korvokal, akustisk gitar
Jeff Lynne – korvokal, elektrisk gitar, akustisk gitar, klaverinstrument, bassgitar, piano
Tom Petty – korvokal, akustisk gitar
Phil Jones – trommer, perkusjon

Andre versjonar

I USA vart songen ein hit igjen i 1995 med Bonnie Raitt, som spelte inn ein versjon for filmen Boys on the Side. Denne nådde 34. plassen på Hot 100. Whoopi Goldberg song òg songen for filmen. Den sørafrikanske songaren Ray Dylan spelte ein versjon av songen for albumet Goeie Ou Country vol 3.

Kjelder

Denne artikkelen bygger på «You Got It» frå ,  den 5. mars 2015. 
 oppgav desse kjeldene:

Bakgrunnsstoff
Songanalyse på Jeff Lynne Song Database (jefflynnesongs.com)
 

Songar frå 1989
Singlar frå 1989
Singlar frå 1995
Roy Orbison-songar
Bonnie Raitt-songar
Songar produserte av Jeff Lynne
Songar skrivne av Jeff Lynne
Songar skrivne av Tom Petty
Songar skrivne av Roy Orbison
Virgin Records-singlar
California Blue

California Blue er ein song skriven av Roy Orbison, Jeff Lynne og Tom Petty, og spelt inn av Roy Orbison for albumet Mystery Girl, som kom ut i 1989.

Lister

Kjelder
Denne artikkelen bygger på «California Blue» frå ,  den 5. mars 2015. 
 oppgav desse kjeldene:

Songar frå 1989
Singlar frå 1989
Roy Orbison-songar
Songar skrivne av Roy Orbison
Songar skrivne av Jeff Lynne
Songar produserte av Jeff Lynne